Diari Oficial de la Generalitat Valenciana


Sumari del DOGV 3784, del 03-07-2000 (2000/5103)

Notificació de la resolució del recurs ordinari amb el número R-486/1999.
-------------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5103


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número R-486/1999. [2000/A5103]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Andrés J. Díaz Mesas, carrer del Pintor Murillo, 9, 1.r, esquerra (03731), la resolució del recurs ordinari amb el número de referència interna R-486/1999.
  
Resolució
  
«Examinat el recurs d'alçada presentat pel senyor Andrés José Díaz Mesas, contra la resolució del Servei Territorial d'Alacant, en la sol·licitud de visat de contracte i finançament qualificat per a l'adquisició d'habitatge a preu taxat, expedient número 03/1T/437/99/122.
  
Antecedents de fet
  
1. El senyor Andrés José Díaz Mesas, adquirent d'un habitatge ja construït mitjançant una escriptura de compravenda de data 26 de gener de 1999, presentà en el Servei Territorial d'Arquitectura i Habitatge d'Alacant el dia 22 de juny de 1999 la sol·licitud de visat del contracte i finançament qualificat per a l'adquisició del citat habitatge.
  
2. En vista de la documentació que es troba en l'expedient, i en virtut d'allò que s'ha disposat en els articles 3.a i 25.2.c del Reial Decret 1.186/1998, de 12 de juny, i articles 5.4, 8.1c i 40 del Decret 173/1998, de 20 d'octubre, del Govern Valencià, el cap del Servei Territorial, en data 2 de novembre de 1999, dicta la resolució denegatòria de visat del contracte i de subsidiació del tipus d'interés del préstec qualificat, en haver transcorregut més de dos mesos des de la celebració de l'escriptura de compravenda i la sol·licitud de visat d'aquesta per l'òrgan competent, i en quedar acreditat que l'habitatge per al qual se sol·licita el finançament qualificat no es destinarà a domicili habitual i permanent.
  
3. Contra la citada resolució, interposa un recurs d'alçada en temps i forma, el senyor Andrés José Díaz Mesas, amb els documents i les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant per allò que s'ha disposat en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que s'ha establit en el Decret 225/1999, de 15 de desembre, del Govern Valencià (DOGV núm. 3648, de 20 de desembre).
  
2. Allò que s'ha disposat en els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs d'alçada.
  
3. Segons disposen l'article 25.2.c del Reial Decret 1.186/1998, de 12 de juny, i l'article 5.4 del Decret 173/1998, de 20 d'octubre, del Govern Valencià, en les actuacions d'adquisició d'habitatges ja construïts és requisit per a sol·licitar i obtindre el finançament qualificat que entre la celebració del contracte o escriptura de compravenda o d'opció de compra i la sol·licitud de visat d'aquests per l'òrgan competent no hagen transcorregut més de dos mesos.
  
4. Segons estableix l'article 47 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els termes i els terminis establits en aquesta i altres lleis obliguen les autoritats i personal al servei de les administracions públiques competents per a la tramitació dels assumptes, així com als interessats en aquests.
  
5. Segons disposa l'article 3.a del Reial Decret 1.186/1998, de 12 de juny, en relació amb els articles 8.1.c i 40 del Decret 173/1998, de 20 d'octubre, del Govern Valencià, és requisit per a accedir al finançament qualificat que els habitatges ja construïts objecte de la sol·licitud de finançament qualificat es destinen a residència habitual i permanent.
  
6. De la documentació que es troba en l'expedient, aquest òrgan no entén provat que l'habitatge objecte de les ajudes no es destinarà a domicili habitual i permanent, i per això deixa sense efecte la segona causa de denegació establida en la resolució del Servei Territorial.
  
No obstant això, i de la mateixa documentació que es troba en l'expedient, es comprova que l'escriptura de compravenda de l'habitatge objecte de les ajudes és de data 26 de gener de 1999, i que la sol·licitud de visat i el finançament qualificat és de data 22 de juny de 1999, per la qual cosa ha transcorregut amb excés el termini de dos mesos concedit per a la citada sol·licitud des de la data de l'escriptura.
  
Les al·legacions formulades pel recurrent, referides al fet que el notari no presentà l'escriptura de compravenda en el Registre de la Propietat per a la seua anotació, no són causa que justifique la demora en la presentació de la sol·licitud de visat i el finançament, ja que amb una còpia simple de l'escriptura, és a dir, una còpia sense registrar, la sol·licitud es podria haver formulat igualment.
  
Atés tot el que s'ha exposat anteriorment, i no havent-se aportat per la part recurrent cap prova que desvirtue el contingut de la resolució impugnada, pertoca confirmar aquesta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Andrés José Díaz Mesas contra la Resolució del Servei Territorial d'Arquitectura i Habitatge d'Alacant, de data 2 de novembre de 1999, que queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu d'Alacant, en el termini de dos mesos, comptadors des de l'endemà de la seua notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.